

AUGUSTA DOMBROVSKA MŪZIKAS SKOLA

Ziemeļblāzmas iela 38, Rīga, LV-1015,

tālrunis 67341879, fakss 67341829, e-pasts adms@riga.lv

# IEKŠĒJIE NOTEIKUMI

Rīgā

|  |  |
| --- | --- |
| 2021. gada 31. augustā | Nr.MSAD-21-1-nts |

|  |
| --- |
| **Kārtība, kādā tiek nodrošinātas Covid-19 infekcijas izplatības ierobežošanas prasības Augusta Dombrovska Mūzikas skolā** |

Izdoti saskaņā ar Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 40.51. apakšpunktu

**I. Vispārīgie jautājumi**

1. Iekšējie noteikumi (turpmāk – Noteikumi) nosaka kārtību, kādā organizē izglītības procesu profesionālās ievirzes mūzikas izglītības iestādē – Augusta Dombrovska Mūzikas skola (turpmāk – Iestāde), nodrošinot drošu izglītības procesu, lai mazinātu Iestādes darbiniekiem un audzēkņiem risku inficēties ar Covid-19, īstenojot Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi) noteiktos informēšanas, distances ievērošanas, higiēnas un personas veselības stāvokļa uzraudzības pamatprincipus, kā arī testēšanas organizēšanu.
2. Noteikumi ir saistoši Iestādes darbiniekiem un audzēkņiem.
3. Audzēkņu likumisko pārstāvju (turpmāk – Vecāki) un citu Iestādei nepiederošo personu uzturēšanos Iestādē nosaka Iestādes iekšējie noteikumi par kārtība, kādā audzēkņu vecāki un citas personas uzturas Iestādē (1.pielikums).

**II. Izglītības procesa organizēšana**

1. Izglītības process Iestādē tiek īstenots klātienē. Iestādes izglītības procesa īstenošanas veids var tikt mainīts atbilstoši epidemioloģiskajai situācijai Iestādē, Rīgas pilsētā vai valstī.
2. Par nepieciešamību īstenot izglītības procesu attālināti MK noteikumu 40.6 apakšpunktā minētajos gadījumos, Iestādes direktors izdod rīkojumu, kas pirms tam tiek saskaņots ar Departamenta Kultūras pārvaldi.
3. Izglītības process Iestādē tiek nodrošināts saskaņā ar Iestādes iekšējās kārtības noteikumiem, ciktāl tie nav pretrunā MK noteikumiem un Noteikumiem.
4. Izglītības process Iestādē tiek nodrošināts atbilstoši Iestādes direktora apstiprinātajam grupu stundu plānam un individuālajam nodarbību plānam, kurā var tikt veiktas izmaiņas atbilstoši epidemioloģiskajai situācijai Iestādē, Rīgas pilsētā vai valstī.
5. Iestāde par izmaiņām grupu stundu plānā un individuālo nodarbību plānā nekavējoties informē audzēkņus un Vecākus, nosūtot informāciju e-pastā vai pa tālruni.

**III. Covid-19 infekcijas ierobežošanas pamatprincipu, piesardzības pasākumu ievērošana, nodrošināšana un testēšanas organizēšana**

1. Iestādes direktors, Covid-19 infekcijas izplatības novēršanas pamatprincipu ievērošanai Iestādē, ar rīkojumu nosaka atbildīgās personas par informēšanu, distancēšanās ievērošanu, higiēnas prasību nodrošināšanu un ievērošanu un izglītojamo un darbinieku veselības stāvokļa uzraudzību un ievērošanu, kā arī testēšanas organizēšanu.
2. Komunikācijas nodrošināšana notiek atbilstoši Iestādes direktora noteiktajai rīcības shēmai (pielikums) šādām mērķgrupām:
   1. Iestāde – Departaments;
   2. Iestādes direktors – darbinieki;
   3. Iestāde – audzēkņi;
   4. Iestāde – Vecāki;
   5. Vecāki/ audzēkņi – Iestādes direktors.
3. Iestādes iekštelpās un pie ārdurvīm tiek izvietoti informatīvie plakāti un informatīvas norādes par Covid-19 piesardzības pasākumiem saskaņā ar MK noteikumos noteiktajām prasībām.
4. Iestādes direktors ar rīkojumu nosaka audzēkņu un darbinieku ierašanās nosacījumus Iestādē, par distancēšanās nodrošināšanu koplietošanas telpās, par audzēkņu pavadošo personu, kā arī pakalpojumu sniedzēju atrašanos Iestādē.
5. Distancēšanās un higiēnas prasību ievērošana tiek nodrošināta atbilstoši MK noteikumiem un Slimību profilakses un kontroles centra norādījumiem.
6. Darbinieku testēšana tiek veikta katru nedēļu atbilstoši Slimību profilakses un kontroles centra tīmekļvietnes sadaļā “Valsts apmaksātas COVID-19 analīzes’” algoritmam.
7. Iestādes audzēkņiem, kuri ir vairāk kā pieci vienā apstiprinātajā grupā un nav vispārējās izglītības iestāžu izglītojamie, testēšana tiek veikta katru nedēļu atbilstoši Slimību profilakses un kontroles centra tīmekļvietnes sadaļā “Valsts apmaksātas COVID-19 analīzes’” algoritmā publicētajām mērķa grupām.

**IV. Noslēguma jautājumi**

1. Noteikumi ir ievietojami Iestādes tīmekļvietnē [www.adms.lv](http://www.adms.lv) un izvietojami Iestādes vestibilā redzamā vietā.
2. Audzēkņiem un Vecākiemuz e-pastu, tiek nosūtīta Iestādes vēstule ar informāciju, kur var iepazīties ar Noteikumiem.
3. Ja Iestādes rīcībā ir informācija, ka Vecāki vai audzēkņi ļaunprātīgi izmanto situāciju, maldina par bērna veselības stāvokli, slēpj informāciju par saskari ar Covid-19 kontaktpersonām vai inficēšanos ar Covid-19, Iestāde ziņo Departamentam un atbildīgajiem dienestiem, lai kopīgi risinātu situāciju.

|  |  |
| --- | --- |
| Direktors | I.Kalniņš |

Meire, 67341829

Pielikums

*Augusta Dombrovska Mūzikas skolas* iekšējiem noteikumiem “Kārtība, kādā tiek nodrošinātas Covid-19 infekcijas izplatības ierobežošanas prasības Augusta Dombrovska Mūzikas skolā”

**Iestādes komunikācijas rīcības shēma**

1. Iestāde – Departaments
2. Iestādes direktors – darbinieki
3. Iestāde – audzēkņi
4. Iestāde – Vecāki

1. Vecāki/ izglītojamie – Iestādes direktors

*\*Iestāde precizē, kurš darbinieks (pedagogs) veic komunikāciju ar audzēkņiem un viņa vecākiem.*

Direktors I.Kalniņš

Meire, 67341829